CELEX: 62006TN0360
Language: fi
Date: 2006-12-05 00:00:00
Title: Asia T-360/06: Kanne 5.12.2006 — Heijmans v. komissio

27.1.2007   
            
            
               FI
            
            
               Euroopan unionin virallinen lehti
            
            
               C 20/26
            
         Kanne 5.12.2006 — Heijmans v. komissio
   (Asia T-360/06)
   (2007/C 20/39)
   Oikeudenkäyntikieli: hollanti
   Asianosaiset
   
      Kantaja: Heijmans NV (edustajat: asianajajat M.F.M.A. Smeets ja A.M. van den Oord)
   
      Vastaaja: Euroopan yhteisöjen komissio
   Vaatimukset
   
               —
            
            
               Kantajalle osoitettu päätös on kumottava kokonaan tai osittain.
            
         
               —
            
            
               Kantajan maksettavaksi määrätty sakko on kumottava tai sitä on ainakin alennettava.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa EY 81 artiklan mukaisesta menettelystä 13.9.2006 tehdyn komission päätöksen (asia nro COMP/38.456 — Bitumi — Alankomaat), jossa kantajalle määrätään sakko EY 81 artiklan rikkomisesta.
   Kantaja vetoaa ensi sijassa EY 81 artiklan sekä asetuksen 1/2003 2 ja 7 artiklan sekä 23 artiklan 3 kohdan rikkomiseen. Kantajan mukaan komissio ei ole osoittanut, että kantaja olisi ihmisistä sekä aineellisesta ja aineettomasta materiaalista koostuva yhtenäinen organisaatio, joka olisi toiminut vastoin EY 81 artiklaa säännellessään bitumin hinnanmuodostusta Alankomaissa. Kantajan mukaan ei myöskään ole olemassa oikeudellista perustaa kantajan solidaariselle vastuulle, ja tällainen vastuuasema on suhteeton.
   Lisäksi kantaja vetoaa kannekirjelmänsä tueksi samanlaisiin oikeudellisiin perusteisiin ja perusteluihin, joihin asian T-358/06, Wegenbouwmaatschappij J. Heijmans BV vastaan komissio, kantaja on vedonnut.